钦定古今图书集成/明伦汇编/人事典/第011卷 > 《证治准绳》 > 《赋得欲晓看妆面》唐·吴融
## 钦定古今图书集成/明伦汇编/人事典/第011卷 > 《证治准绳》 > 《赋得欲晓看妆面》唐·吴融

胧胧欲曙色，隐隐辨残妆。月始云中出，花犹雾里藏。
眉边全失翠，额畔半留黄。转入金屏影，隈侵角枕光。
有蝉隳鬓样，无燕著钗行。“十二峰前梦，如何不断肠。”

《左传》：晋程郑卒，子产始知然明，问为政焉。对曰：“视民
如子，见不仁者诛之，如鹰鹯之逐鸟雀也。”子产喜曰：
“他日吾见蔑之面而已，今吾见其心矣。”

《荀子非相篇》：卫有公孙吕，身长七尺，面长三尺。
《庄子盗跖》篇孔子往见盗跖曰：“今将军身长八尺二
寸，面目有光，唇如激丹，齿如齐贝，音中黄锺，而名曰
盗跖，丘窃为将军耻不取焉。”

《汉书贾谊传》：“豫让事中行之君，智伯伐而灭之，移事
智伯。及赵灭智伯，豫让衅面吞炭，必报襄子。”按《注》，郑
氏曰：“衅，漆面以易貌也。”师古曰：“衅，熏也，以毒药熏之。”
《左传》哀公十六年，“楚白公胜作乱，杀子西、子期于朝，
子西以袂掩面而死。叶公在蔡，方城之外，胄而进，遇
人曰：‘君胡胄？国人望君如望岁焉。若见君面，是得艾
也。而掩面以绝民望，不亦甚乎’？”乃免胄而进。

《春秋后语》：秦急攻赵，赵求救于齐。齐王曰：“必以长安
君为质，兵乃出。”长安君，太后小子也，太后爱之，不肯
遣大臣强谏，太后怒，谓左右曰：“敢复言长安君为质
者，老妇必唾其面。”

《战国策》：聂政刺杀韩傀，因自皮面，抉眼屠肠，遂以死。
《燕丹子》田光云：“窃观太子客，无可用者。夏扶且血勇
之人，怒而面赤；宋意脉勇之人，怒而面青；秦武阳骨
勇之人，怒而面白。光所知荆轲者，神勇之人，怒而色
不变。”

《汉书李夫人传》：“夫人病笃，上自临候之，蒙被谢曰：‘妾
形貌毁坏，不可以见帝’。遂转乡歔欷，而不复言。”
《朱博传》：博守左冯翊，长陵大姓尚方禁，少时尝盗人
妻，见斫创著其颊。府功曹受赂，白除禁，调守尉。博闻
知，以他事召见，视其面，果有瘢。博辟左右，问禁：“是何
等创也？禁自知情得叩头服状。博笑曰：‘大丈夫固时
有是冯翊，欲洒卿耻，抆拭用禁，能自效不’？”禁且喜且
惧，对曰：“必死！”因亲信之以为耳目。

《张禹传》：禹为儿，数随家至市，喜观于卜相者前，久之，
颇晓其别蓍布卦意，卜者爱之，又奇其面貌，谓禹父
曰：“是儿多知，可令学经。”

《薛宣传》：“哀帝初即位，博士申咸毁宣不供养行丧服
薄于骨肉，不宜复列封侯，使在朝省。宣子况为右曹
侍郎，数闻其语，赇客杨明欲令创咸面目，使不居位。
会司隶缺，况恐咸为之，遂令明遮斫咸宫门外，断鼻
唇，身八创。事下有司，况徙敦煌，宣坐免为庶人。”
《王莽传》：“孔休守新都，相谒见莽，莽缘恩意，进其玉具
宝剑”，欲以为好。休不肯受，莽因曰：“诚见君面有瘢，美
玉可以灭瘢，欲献其瑑耳。”

《耿弇传》：弇弟国国子秉，拜征西将军，击匈奴，破之。永
元年卒。匈奴闻秉卒，举国号哭，或至𥟖面流血。
《赵憙传》：憙为赤眉所围，迫急乃逾屋亡走，与所友善
韩仲伯等数十人，携小弱，越山阻，径出武关。仲伯以
妇色美，虑有强暴者而己受其害，欲弃之于道。憙责
怒不听，因以泥涂仲伯妇面，载以鹿车，身自推之。每
道逢贼，或欲逼略，憙辄言其病状，以此得免。
《郅恽传》：恽为上东城门候。帝常出猎，车驾夜还，恽拒
关不开。帝令从者见面门间，恽曰：“火明辽远，不受诏。”
《明帝本纪》：“帝生而丰下。”按注丰下，盖面方也。

《后汉书应奉传》：“奉凡所经履，莫不暗记，读书五行并
下，时人奇之。”按注：“谢承书曰：‘奉年二十时，尝诣彭城
相袁贺，贺时出行，闭门造车匠于内开扇，出半面视
奉，奉即委去。后数十年，于路见车匠，识而呼之’。”
《姜肱传》：“肱与徐穉俱征不至，桓帝乃下彭城，使画工
图其形状。肱卧于幽暗，以被韬面，言感眩疾，不欲出
风。工”竟不得见之。

《吴志孙策传》注：《吴历》曰：“策既被创，医言可治，当好自
将护，百日勿动。”策引镜自照，谓左右曰：“面如此，尚可
复建功立事乎？”推几大奋，创皆分裂，须臾卒。

《魏略》：“徐庶，先名福，本单家子，少好任侠击剑。中平末，
尝为人报仇，白垩突面，被发而走。”

《吴志潘濬传》注：《江表传》曰：“权克荆州，将吏悉皆归附，
而濬独称疾不见。权遣人以床就家舆致之，濬伏面
著床席不起，涕泣交横，哀咽不能自胜。权慰劳与语，
使亲近，以手巾拭其面。濬起，下地拜谢，即以为治中，
荆州诸军事一以谘之。”

《诸葛恪传》：恪父瑾，面长似驴。孙权大会，郡臣使人牵
一驴入，长检其面，题曰：“诸葛子瑜。”恪跪曰：“乞请笔益
两字。”因听与笔。恪续其下曰：“之驴。”举坐欢笑，乃以驴
赐恪。

《世说》：“何平叔美姿仪，面至白，魏明帝疑其傅粉，正夏
月与热汤䴵，既啖，大汗出，以朱衣自拭，色转皎然。”
《蜀志周群传》：“蜀郡张裕晓相术，每举镜视面，自知刑
死，未尝不扑之于地。”

《刘琰传》：琰妻胡氏入贺太后，太后令特留胡氏，经月
乃出。胡氏有美色，琰疑其与后主有私，呼卒挝胡，至
于以履搏面而后弃遣。胡具以告言琰，琰坐下狱。有
司议曰：“卒非挝妻之人，面非受杖之地。”琰竟弃市。
谯周《法训》：“昔有人使妻为母作粥，妻不肯，乃以刀劈
伤妻面。此可为孝乎？”

《会稽后贤记》：“谢仙女者，谢承孙吴归命侯采仙女充
后宫。仙女乃炙面，服醇酰，以取黄瘦，竟得免。”

《语林》：贾充问孙皓何以好剥人面皮？皓曰：“憎其颜之
厚王武子与武帝围碁，孙皓在旁。王曰：“孙归命，何以好
剥人面皮？”皓曰：“见无礼于其君者，则剥其面皮。”乃举
碁局，武子伸脚在局下。

《晋书赵王伦传》：伦僭即帝位，孙秀已诛惠帝自金墉
入，升殿，遣尚书袁敞持节赐伦死，饮以金屑苦酒，伦
惭，以巾覆面曰：“孙秀误我。”

《周𫖮传》：“王敦素惮𫖮，每见𫖮辄面热，虽复冬月扇面，
手不得休。”

《王衍传》：衍尝因宴集，为族人所怒，举樏掷其面，衍初
无言，引王导共载而去，然心不能平，在车中揽镜自
照，谓导曰：“尔视吾目光，乃在牛背上矣。”

《谢万传》：万尝与蔡系送客于征虏亭，与系争言，系推
万落床，冠帽倾脱，万徐拂衣就席，神意自若，坐定，谓
系曰：“卿几坏我面。”系曰：“本不为卿面计”，然俱不以介
意。

《朱伺传》，“陶侃戍夏口，伺依之，随侃讨杜弢。夏口之战，
伺用铁面自卫。”

《世说》：谢镇西少时，闻殷浩能清言，故往造之。殷未过
有所通，为谢标榜诸义，作数百语，既有佳致，兼辞条
丰蔚，甚足以动心骇听，谢注神倾意，不觉流汗交面。
殷徐语左右：“取手巾与谢郎拭面。”

“康僧渊目深而鼻高，王丞相每调之。僧渊曰：‘鼻者面
之山，目者面之渊。山不高则不灵，渊不深则不清’。”
《晋书桓温传》：“温豪爽有风概，姿貌甚伟，面有七星。
王导、温峤俱见明帝，帝问温前世所以得天下之由，
温未答。王乃具叙宣王创业之始，诛夷名族，宠树同
己。及文王之末，高贵乡公事，明帝闻之，覆面著床曰：
‘若如公言，祚安得长’？”

《异苑》：陈郡谢石字石奴，少患面疮，诸治莫愈，乃自匿
远山，卧于岩下，中宵有物来舐其疮，随舐随除，既不
见形，意为是龙，而䑛处悉白，故世呼为谢白面。
《郭子》：琅邪诸葛忘名面病鼠瘘，刘真长见，叹曰：“鼠乃
复窟穴人面乎？”

《语林》：刘真长病积，时公主毁悴。将终，唤主。主既见其
如此，乃举指指云：“君危笃，何以自修饰？”刘便牵被覆
面，背之不忍视。

王右军见杜弘治，叹曰：“面如凝脂，眼如点漆，此神仙
中人。”

王隐《晋书》，“赵命字长舒，入补尚书都令史，善于清谈，
有国士之风。其面有疵黯，诸事不决，皆言当问疵面
也。”

《晋书刘牢之传》：“牢之面紫赤色，鬓目惊人，而沉毅多
计画。”

《刘毅传》：毅于东府聚樗蒲大掷，一判应至数百万，馀
人并黑犊以还，唯刘裕及毅在后。毅次掷得雉，大喜，
褰衣绕床，叫谓同座曰：“非不能卢，不事此耳。”裕恶之，
因挼五木久之曰：“老兄试为卿答。”即成卢焉。毅意殊
不快，然素黑，其面如铁色焉。

《宋书沈怀文传》，“竟陵王诞据广陵反，及城陷，士庶皆
裸身鞭面，然后加刑。”

《刘穆之传》：穆之子式之，式之子瑀为右卫将军。瑀愿
为侍中，不得，除益州刺史，甚不得意，至江陵，与颜竣
书曰：“朱修之三世叛兵，一旦居荆州，青油幕下，作谢
宣明面见。”族叔秀之为丹阳尹。瑀又与亲故书曰：“吾
家黑面阿秀，遂居留安众处，朝廷不为多士。”

《南齐书李安民传》，晋安王子勋反，明帝除安民积射
将军军主，安民进军破之。事平，明帝大会新亭，劳接
诸军主樗蒲官赌，安民五掷皆卢。帝大惊，目安民曰：
“卿面方如田封侯状也。”

《刘休传》：帝憎妇人妒，尚书右丞荣彦远以善棋见亲，
妇妒伤其面。帝曰：“我为卿治之何如？”彦远率尔应曰：
“听圣旨。”其夕遂赐药杀其妻。

《暌车志》：齐东昏即位，多行杀戮。沈昭略与沈文季徐
孝嗣同召入省，例赐药酒。徐孝嗣曰：“废昏立明，古今
令典。宰相无才，致有今日。”即以瓯投孝嗣面曰：“汝便
作破面鬼。”

《陈书会稽王庄传》：“庄性严酷，左右有不如意，辄剟刺
其面，或加烧爇。”

《魏书阳平王新成传》：“新成子钦，字思若，位中书监、尚
书右仆射、仪同三司。钦色尤黑，故时人号为黑面仆
射。”

《北史斛律光传》：“光马面彪身，神爽雄伟。”

《谈薮》：北齐李恕无须，崔谌戏之曰：“何不锥颊颐作数
百孔，拔左右好须者栽之？”

《北齐书崔㥄传》：清河邑中正赵郡李浑尝䜩聚名辈
诗酒，正驩哗，㥄后到，一坐无复谈话者。郑伯猷叹曰：
“身长八尺，面如刻画，韾欬为洪钟响，胸中贮千卷书，
使人那得不畏服。”

“珍珠船。”北齐兰陵王体身白晳而美风姿，乃著假面
以对敌，数立奇功，齐人作舞以效之，号代面舞。

长，以《法华经》云：闻经随喜，面不狭长，尝戏之曰：“卿何
为谤经如周？”踧踖自陈不谤。察又谓之如初。如周惧，
出告蔡大宝。大宝知其旨，笑谓之曰：“君当不谤馀经，
政应不信《法华》耳。”如周乃悟。

《突厥传》：“突厥俟斤状貌奇异，面广尺馀，其色甚赤，眼
如琉璃。”

《袁天纲外传》：天纲精于相术，窦轨初为益州行台仆
射。武德九年，轨被征诣京，谓天纲曰：“更得何官？”对曰：
“面上家人，坐位不动，辅角右畔光泽，更有喜色。至京
必蒙圣恩，还来此任。”其年果重授益州都督。天纲初
至洛阳，韦挺来见，谓挺曰：“公面似大兽之面，文角成
就，必得贵人携接。”初为武官。

《唐书滕王元婴传》：“元婴迁洪州都督，官属妻美者，绐
为妃，召逼私之。尝为典签，崔简妻郑嫚骂，以履抵元
婴面，血流乃免。元婴惭，历旬不视事。”

《杨再思传》：张易之兄司礼少卿同休，请公卿宴其寺，
酒酣戏曰：“公面似高丽。”再思欣然为高丽舞。

《李林甫传》：林甫数危太子，未得志。一日从容曰：“古者
立储君必先贤德，非有大勋力于宗稷，则莫若元子。”
帝久之曰：“‘庆王往年猎，为豽伤面甚’。答曰：‘破面不愈
于破国乎’？”帝颇惑之。

《雷万春传》：“万春事张巡为偏将。令狐潮围雍丘，万春
立城上与潮语，伏弩发六矢著面，万春不动。潮疑刻
木人，谍得其实，乃大惊。”

《云仙杂记》：“郭汾阳每迁官，则面长二寸，额有光气，事
已乃复。”

《唐书卢杞传》：“杞有口才，体陋甚，鬼貌蓝面。”

《元稹传》：“稹为河南尉，会召还，次敷水驿，中人仇士良
夜至，稹不让，中人怒，击稹败面。”

《耳目记》：“唐宜城公主驸马裴巽有外宠一人，公主遣
人执之，截其耳鼻，剥其阴皮，附驸马面上，并截其发，
令厅上判事集僚吏共观之。驸马、公主一时皆被奏，
降公主为郡主，驸马左迁也。”

《云仙杂记》：丁系自尚书郎参灵度禅师，弃官修道，夏
月夜禅，虽飞蚊咂食，终不摇动。坐夏既满，面为破烂。
高展为并门判官，一日见砌间沫出，以手撮之，试涂
一老吏面上，皱皮顿改，如少年色。承天道士曰：“此名
地脂，食之不死。”

中山僧表坚，面多瘢痕。偶溪中得石如鸡子，夜觉凉
冷，信手磨面，瘢痕尽灭。后读《博异志》曰：“龙窠石磨疮
瘢，大效。”

《唐书吐蕃传》：“其人以赭涂面为好。”

《五代史桑维翰传》：维翰字国侨，河南人也。为人丑怪，
身短而面长。常临鉴以自奇曰：“七尺之身，不如一尺
之面。”

《偃曝谈馀》：昔卢多逊素与赵韩王不协，韩王为枢密，
多逊为翰林学士。一日偶同奏事，上初改元乾德，因
言此号从古未有，韩王从旁称赞。卢曰：“此伪蜀时号
也。”帝大惊，遽令检史视之，果然。遂怒，以笔抹韩王面
曰：“汝争得如他”多逊、韩王经宿不敢洗面，翌日奏对，
帝方命洗去。

《啽呓集》：李国主归附后，与金陵旧宫人书云：“此中日
夕，只以眼泪洗面。”

《涑水记闻》：王旦与钱若水同直史馆，有僧善相，谓若
水曰：“王舍人他日位极人臣。”若水曰：“王舍人面偏喉
骨高，如何其贵也？”僧曰：“作相之后，面偏自正，喉骨高
者，主自奉养薄耳。”

《续诗话》：梅圣俞之卒也，余与宋子才选、韩钦圣宗彦、
沈文通遘俱为三司僚属，共痛惜之。子才曰：“比见圣
俞面光泽特甚，意为充盛，不知乃为不祥也？”时钦圣
面亦光泽，文通指之曰：“次至钦圣矣。”众皆尤其暴谑，
不数日，钦圣抱疾而卒。余谓文通曰：“君虽不为咒诅，
亦戏杀耳。”

《杨文公谈苑》：冯晖为灵武节度使，有威名，羌戎畏服，
号“麻胡”，以其面有子也。〈音鹿，黑子也。〉
《湘山野录》：“潘佑有文而容陋。其妻，右仆射严续之女，
有绝态。一日晨妆，佑潜窥于鉴台，其面落鉴中，妻怖
遽倒，佑怒其恶己，因弃之。”

《东轩笔录》：吕惠卿尝语王荆公曰：“公面有䵟，用园荽
洗之当去。”荆公曰：“吾面黑耳，非䵟也。”吕曰：“园荽亦能
去黑。”荆公笑曰：“天生黑于予，园荽其如予何。”

有朝士陆东通判苏州而权州事，因断流罪，命黥其
面曰：“特刺配某州牢城。”黥毕，幕中相与白曰：“凡言特
者，罪不至是，而出于朝廷一时之旨，今此人应配矣，
又‘特’者非有司所得行。”东大恐，即改“特刺”字为“准”“条”
字，再黥之，颇为人所笑。后有荐东之才于两府者，石
参政闻之曰：“吾知其人矣，得非权苏州日于人面上”
起草者乎。

《闻见后录》：归州有昭君村，村人生女，无美恶皆炙其
面《续笔记》：蔡元度对荅，喜笑溢于颜面，虽见所甚恨者，
亦亲厚无间。人莫能测，谓之“笑面夜叉。”

《可谈》：余表伯父袁应中面多黑子，望之如洒墨。
钱塘陈鉴如以写神见推，一时尝持赵文敏公真像
来呈，公援笔改其所未然者，因谓曰：“唇之上何以谓
之人中？若曰人身之中半，则当在脐腹间。盖自此而
上，眼耳鼻皆双窍；自此而下，口暨二便皆单窍。三画
阴，三画阳，成《泰》卦也。”

《异闻总录》：葛文康为大司成日，有厩卒病癞满面，疮
秽可憎，以无他使令未暇易。尝驭马至宝箓宫，止于
门外。葛公入宫烧香，出见其面乃莹净无瘢，惊问之，
卒元不自知，曰：“但见一道人来与我戏，伸手摩面上，
一再却去耳。”葛细扣其状，遣从吏寻求，不复见。
《元史·李泂传》：泂颜面如冰玉。

《名公像记》：“王太守公可大，修躯锐首，面长尺，白晳，眉
目疏朗。”

《刘都督公玺》“面巉削无渥颜，耸肩如寒士。”

《姚太守公汝循》，身可中人，面上圆，下稍锐，白晳小有
须，向人多笑容。

卢苑马公璧，长身面如之。黄色古而硬，老矣多皱纹。
客座《新闻》予，闻吾乡原。云：一朝士麻脸胡须，一朝
士面歪而眇一目，眇士戏麻士云：“麻脸胡须，羊肚石
倒栽蒲草。”麻士答云：“歪腮白眼，海螺杯斜嵌珍珠。”众
为之绝倒。又太仓陆孟昭为刑部郎中，尝往一朝士
家驾牛，投剌不书名，惟云：“东海钓鳌客过。”其士归见
之，知其孟昭也，亦递一帖云：“西番进象人来。”盖孟昭
黑面白齿，人皆嘲为象奴云：

《明历科状元事略》：景泰五年甲戌科，孙贤首擢是科。
贤面黑，徐溥面白，徐辖面黄。时谓“铁状元，银榜眼，金
探花。”

《易经夬》：“九三，壮于頄，有凶。”按：《本义》：頄，颧也。九三当决
之时，以刚而过乎中，是欲决小人，而刚壮见于面目
也。

《革卦》上六：“君子豹变，小人革面。”

《礼记·曲礼》：“凡视上于面则敖。”

《内则》：“女子出门，必拥蔽其面。”

《仪礼·士相见礼》：“凡与大人言，始视面，中视抱，卒视面，
毋改，众皆若是。若父则游目毋上于面。”

《左传襄公三十一年》：郑子产曰：“人心之不同如其面
焉，吾岂敢谓子面如吾面乎？”

《管子小称篇》：“毛嫱西施，天下之美人也。盛怨气于面，
不能以为可好，我且恶面而盛怨气焉。怨气见于面，
恶言出于口，去恶充以求美名，又可得乎？”

《尸子》：禹长颈乌喙，面目颜色亦恶矣，天下独贤之。
子贡问孔子曰：“古者黄帝四面，信乎？”孔子曰：“黄帝合
己者四人，使治四方，大有成功，此之谓四面也。”
《韩子观行篇》：“古之人目短于自见，故以镜观面目，失
镜则无以正须眉。”

《淮南子齐俗训》：“窥面于盘水则圆，于杯则随，面形不
变。”其故有所员，有所随者，所自窥之异也。

《说文》：“面，颜前也。”颜，眉目之间也。面不正也。短面
也。颔面黄。也。瘦，浅面也。𧹞，面赤也。
蔡邕《女戒》：“夫心，犹面首也，一旦不修饰，则尘垢秽之
人；心不思善，则邪恶入之。人盛饰其面，而莫修其心，
惑矣。”

《黄庭经》：寸田尺宅可治生。注云：“面为灵宅，一名尺宅，
以眉目口鼻之所居，故为宅。”

《傅子》：“相者，三亭九候，定于一尺之面。”

《博物志》：“北方太阴土平广深，其人广面缩颈。”

《唐子》：“人多远见百步而不自知眉颊。”

《续博物志》：“面者神之庭，心悲则面燋。”

《辍耕录》：“人之四肢百骸，莫不畏寒，独面则否。医书谓
头者诸阳之会，诸阴脉至颈及胸而还，独诸阳脉上
至头，所以然也。”

《医闾漫记》：谢元吉言：人看圣贤之书，当如看相书然，
乃有益。人观相书，如言面正满则吉，偏狭则凶。以镜
照面自考曰：“我面正满耶？偏狭耶？正满则喜，不然则
忧矣

《河图》：“苍帝方面，赤帝圆面，白帝广面，黑帝深面。”
《山海经》：“大荒之山，日月所入，有颛顼之子，三面一臂
不死。”

《一目国》一目中其面而居。

《珍珠船》，贾弼梦易其头，明日人见皆惊，遂能“半面笑，
半面啼。”

《异闻总录》：道人刘景真为人家作黄箓醮，归过所知
中贵人家，少憩门外，五更月明，见一人绿衣元里，垂
脚悫头，引小侍数十自街中叫过，指其家曰：“汝每酒
不祭我，且翻倒烛台，烧却面。”刘细视之，皆鬼也。明旦，
刘专往谒主人，见面上傅药，问之，云：“夜来招数客，饮
未竟，烛台无故攲倒，正败吾面”云。

《灵枢》。